2015.

__NOTOC__



Godina **2015** bila je redovna godina koja počinje u četvrtak po gregorijanskom kalendaru (link pokazuje kalendar). Ostala je obilježena po rekordnom broju registriranih izbjeglica i raseljenih diljem svijeta, koje je doseglo brojku od 60 milijuna osoba, većinom iz država zahvaćenih ratovima (Sirija, Ukrajina, Nigerija, Irak, Pakistan, Afganistan, Jemen, Eritreja). Značajan broj sirijskih izbjeglica krenuo je u Europu preko Balkana, što je izazvalo europsku migrantsku krizu: kao posljedica iste, prvi put su u EU ponovno uvedene granične kontrole, dok su vlade Slovenije i Mađarske čak i podigle stotine kilometara bodljikave ili žilet žice, koje su pak dovele do značajnog broja ranjavanja i smrti životinja. Migranti su isto tako doveli do porasta islamofobije i konzervativnih struja, što je dovelo do toga da su čak i stranke krajnje desnice zabilježile povećane rezultate na izborima u Francuskoj krajem godine. Godinu su obilježili i razni teroristički napadi–osobito se ističu dva u Francuskoj: napad na redakciju lista Charlie Hebdo u januaru i napad u Parizu novembra, ali i napadi u Tunisu, Libanonu i Nigeriji–inspirirani širenjem nepriznate "Islamske države Iraka i Levanta" (ISIL); a donekle i napadi na istoku Ukrajine, inspirirani širenjem nepriznate "Novorusije". Rat u Siriji ušao je u četvrtu godinu, dok je rat u istočnoj Ukrajini ušao u fazu "zamrznutog sukoba". U borbu protiv ISIL-a uključila se i Francuska, Velika Britanija i Ruska Federacija, iako je ova koalicija ostala nesložna zbog toga što je Turska oborila ruski vojni zrakoplov koji je navodno kršio njen zračni prostor.

Na ekonomskom planu, globalna ekonomija se blago oporavila, iako je ostala krhka, a zabrinutost je izazvalo i usporavanje ekomonije Kine, kao i pad šangajske burze tijekom ljeta. S druge strane, Hrvatska je prvi put zabilježila pozitivni rast BDP-a te je time izašla iz recesije nakon sedam godina. Usprkos ratu na Bliskom istoku, cijena nafte spala je na 35$ po barelu, što je bila najniža vrijednost u zadnjih 11 godina. Održani su i parlamentarni izbori u Hrvatskoj, gdje je neočekivano došlo do pat pozicije pošto su i koalicije SDP-a i HDZ-a dobile jednak po broj mandatara. Američka svemirska letjelica *[[New Horizons]]* stigla je do Plutona, te prvi put na Zemlju poslala fotografije tog udaljenog i tajnovitog planetoida. U svjetska kina sitgao je *[[Star Wars: The Force Awakens|Ratovi zvijezda: Sila se budi]]* sedmi nastavak filmskog serijala *[[Ratovi zvijezda]]*, koji je slomio neke rekorde po broju prodanih ulaznica. Godina je označila i 20. obljetnicu operacije Oluja, što je pak ponovno dovelo do prepiranja između vlade Hrvatske i Srbije–Zagreb je održao vojni mimohod, dok je u Beogradu događaj ostao u sjećanju na žrtve–kao i 20. obljetnice masakra u Srebrenici, a čije je osuđivanje u Vijeću sigurnosti UN-a blokirala Ruska Federacija uloživši veto. 2015. bila je i godina u kojoj se odigrava radnja SF-filma *[[Povratak u budućnost 2]]* (1989) te su tim povodom organizirani razni događaji kako bi se proslavila ta prigoda.

Ova godina je od UN označena kao:
* Međunarodna godina svetlosti i tehnologija na osnovi svetlosti

## Događaji
### Januar/Siječanj

* 1. 1. - Stupa na snagu Evroazijski ekonomski savez (Rusija, Bjelorusija, Kazahstan; Armenija od 2. 1., Kirgistan u pristupanju).
* 1. 1. - Litvanija ulazi u eurozonu.
* 3.-7. 1. - U napadima Boko Harama na Bagu u severoistočnom kutu Nigerije ubijeno procenjenih nekoliko stotina civila. Tokom 10 dana, oko 7.300 Nigerijaca pobjeglo u Čad.
* 7. 1. - Napad na ''Charlie Hebdo'': dvojica salafističkih džihadista ubila 12 ljudi u sedištu satiričnog magazina u Parizu.
* 8. 1. - Predsednik Šri Lanke Mahinda Rajapaksa neočekivano izgubio na izborima od donedavnog saradnika Maithripala Sirisene.
* 8. 1. - Porinut kontejnerski brod *[[MSC Oscar]]* kapaciteta 19.224 TEU, oko mesec dana nakon što je u službu ušao *[[CSCL Globe]]* kapaciteta 19.100 TEU.
* 9. 1. - Eliminisani napadači na Charlie Hebdo, istovremeno drugi par upao u košer supermarket u Parizu i ubio četiri osobe.
* 11. 1. -  Predsjednički izbori u Hrvatskoj: Kolinda Grabar-Kitarović (HDZ) pobijedila predsjednika Ivu Josipovića.
* 12. 1. - Ustavni sud Hrvatske je ukinuo presudu Branimiru Glavašu u slučajevima "garaža" i "selotejp".
* 13. 1. - raketni napad na kontrolnu točku kraj autoputa u blizini sela Buhas, Donecka Oblast, Ukrajina. Poginulo je 12 putnika u autobusu, a 18 je ranjeno. Napad je bio najveći gubitak života od potpisivanja primirja u Minsku u septembru 2014. Human Rights Watch navodi kako je vatra otvorena sa područja pod kontrolom proruskih pobunjenika.
* 15. 1. - Srbija predsedava Organizacijom za evropsku bezbjednost i saradnju tokom 2015.
* 15. 1. - Švicarski franak napustio ograničeni tječaj prema euru, zbog čega skače sa 1,2 na oko 1 za isti.
* 15. 1. - Prvi komercijalni let Airbus A350: širokotrupni dalekometni avion, 53% strukture od kompozita.
* 15. 1. - 1. 2. -  Svjetsko prvenstvo u rukometu - Katar 2015.: Francuska 1, Hrvatska 6, BiH 20.
* 18. 1. - Navodno 6.000.000 vjernika na otvorenoj misi pape Franje u Manili, što postavlja novi rekord za najveće okupljanje masa u ime bilo kojeg pape do tada.
* 19. 1. - Pronađen mrtav argentinski tužilac Alberto Nisman koji je istraživao napad na jevrejski centar u Buenos Airesu 1994.
* 20. 1. - Jemen: šiitski pokret Houthi zauzeo predsedničku palatu u Sani, predsednik (koji nije živeo u palati) dao ostavku dva dana kasnije.
* 20. 1. - Premijera izuzetno popularnog i nagrađenog mjuzikla "Hamilton" u Njujorku.

* 21. 1. - Druga bitka za Donjecki aerodrom: posle skoro četvoromesečnih borbi, snage Donjecke NR su zauzele aerodrom grada Donjecka. U toku je Bitka za Debaljcevo.
* 22. 1. - Evropska centralna banka objavila program "kvantitativnog olakšavanja" (*quantitative easing*) - kupovina obveznica za 60 milijardi eura mesečno, od marta 2015. do septembra 2016., radi suzbijanje deflacije u EU.
* 22. 1. - Rat u istočnoj Ukrajini: od granate poginulo 13 ljudi na trolejbuskoj stanici u Donjecku; ukrajinska vojska se povlači iz ostataka tamošnjeg aerodroma.
* 23. 1. - Salman bin Abdulaziz Al Saud je novi kralj Saudi Arabije nakon smrti polubrata Abdullaha.
* 24. 1. - Raketni napad na ukrajinski grad Mariupolj, preko 27 mrtvih. UNHCR je brzo reagirao i dostavio žrtvama napada humanitarnu pomoć u obliku deka, postelja i konstrukcija za skloništa.
* 25. 1. - Vanredni parlamentarni izbori u Grčkoj: pobedila anti-austeritetna Syriza - Aleksis Cipras već sutradan postaje premijer (do 2019).
* 26. 1. - Advokati u Srbiji se vratili na posao posle 4-mesečnog štrajka (izmenjen zakon o javnim beležnicima).
* 27. 1. - Sukob policije i demonstranata u Prištini, preko 90 povređenih - pokret Samoopredeljenje traži smenu ministra Jablanovića (smenjen 3. 2.) i da "Trepča" bude javno preduzeće.
*  31. 1. - Islamska Država ubila japanskog novinara Kenji Gotoa.

### Februar/Veljača

* februar i ranije - Hiljade kosovskih Albanaca prelaze preko Srbije u Mađarsku i dalje u EU.
* 3. 2. - Međunarodni sud pravde odbacio međusobne tužbe Hrvatske i Srbije za genocid; utvrđeno da su 1991. odn. 1995. počinjena genocidna djela.
* 3. 2. - "Islamska Država" objavila snimak spaljivanja jordanskog pilota zarobljenog u decembru.
* 8. 2. - Šestorica radnika iz Srbije stradala u požaru na sibirskom poluostrvu Jamal (dan žalosti 12. 2.).
* 10. 2. - Delegacije Beograda i Prištine parafirale u Briselu sporazum o pravosuđu.

* 12. 2. - U Minsku dogovoren Paket mera za sprovođenje Minskih sporazuma (Minsk II): primirje od 15. 2., ukrajinska kontrola cele granice u Donbasu ali i ustavna decentralizacija do kraja godine (usvojeni zakon o specijalnom statusu je bio neprihvatljiv na obema stranama).
* 14. 2. - Napadi na tribinu o slobodi govora i na sinagogu u Kopenhagenu - po jedna žrtva, napadač ubijen sutradan.
* 14. 2. - Potvrđeno da je "Islamska Država" u Libiji ubila 21 egipatskog radnika, koptskih hrišćana, na šta će egipatsko vazduhoplovstvo odgovoriti udarima 16. 2..
* 14/15. 2. - Zvanično stupa na snagu primirje u Ukrajini, prema dogovoru iz Minska (uz posredovanje Nemačke i Francuske) - mnogo kršenja.
* 15. 2. - Inauguracija predsjednice Kolinde Grabar-Kitarović.
* 18. 2. - "Novorusijski" pobunjenici ušli u Debaljcevo, čime su uspostavili vezu Donjeck-Lugansk.
* 21. 2. - Uveče zemljotres kod Tuzle, četvorica nelegalnih rudara poginula na kopu Dubrave.
* 22. 2. - 87. dodjela Oscara: *[[Birdman (film)|Birdman]]* (najbolji film) i *[[The Grand Budapest Hotel]]* po četiri nagrade od po devet nominacija, *[[Whiplash]]* tri od pet.
**Turska vojska ulazi u sjever Sirije i premješta grobnicu Sulejmana Šaha, djeda Osmana I., oca Osmanskog carstva, bliže turskoj granici, kako bi ostatke zaštitili od ratnih razaranja. Damask protestira.
* 24. 2. - Blizu Leskovca se prevrnuo kombi sa 54 ilegalna migranta, 42 povređenih, neki teško.
* 27. 2. - U Moskvi ubijen opozicioni političar Boris Nemcov.

### Mart/Ožujak

* 2. 3. - Iračka vojska i šiitska milicija, uz podršku Irana, započeli ofanzivu na Tikrit koji drži "Islamska Država" - zauzeće grada objavljeno 31. 3., mada je ostalo još džepova otpora.
* 5. 3. - Ciklon Rea izazvao orkansku buru i velike padavine na Balkanu.
* 5 - 8. 3. -  Evropsko dvoransko prvenstvo u atletici u Pragu - medalje: Ivana Španović (SR, z), Asmir Kolašinac (SR, s).
* 6. 3. - NASA-ina letjelica *[[Dawn (letjelica)|Dawn]]* ušla u orbitu patuljaste planete 1 Ceres.
* 8. 3. - Uveče zemljotres severno od Kosjerića, oštećeno oko 100 seoskih objekata.
* 13. 3. - Beograd, popodne: dvogodišnja devojčica oteta na ulici, ubrzo pronađena na auto-putu, otmičari, francuski državljani uhapšeni.
* 13. 3. - Uveče: kod Surčina se srušio helikopter koji je prevozio bolesnu bebu iz Novog Pazara - sedam mrtvih (dan žalosti 15. 3.).
* 14. 3. - Ciklon *Pam* opustošio Vanuatu.
* 17. 3. - Vanredni izbori u Izraelu, najviše glasova za Likud premijera Netanyahua.
* 18. 3. - U Srbiji uhapšeno osam osoba povodom masakra u Srebrenici.
* 18. 3. - Teroristički napad "Islamske Države" u tuniskom muzeju Bardo, ubijeno 19 turista i dvoje Tunižana.
* 18. 3. - Otvaranje novog sedišta Evropske centralne banke u Frankfurtu okruženo neredima, desetine ranjenih i stotine uhapšenih.

* 20. 3. - Jemenska kriza: teroristički napad "Islamske Države" na dve šiitske džamije u Sani, 142+ mrtvih.
* 20. 3. - Pomrčina Sunca, u sh. krajevima prekriveno oko 60% diska.
* 22. 3. - Jemen: šiitski Houthi pobunjenici zauzimaju Taiz nakon čega arapske zemlje na čelu sa Saudi Arabijom vrše vazdušne udare na njih.
* 24. 3. - Let Germanwings 9525: avion na liniji Barcelona - Düsseldorf srušen od strane kopilota u Francuske Alpe, 150 mrtvih.
* 27. 3. - Fudbalska utakmica Crna Gora - Rusija prekinuta nakon dva incidenta.
* 28. 3. - Druga bitka za Idlib: islamističke frakcije Ahrar al-Sham, Jund al-Aqsa i Al-Nusra Front zauzimaju Idlib od sirijskih vladnih snaga. 
* 28 - 29. 3. - Izbori u Nigeriji, Muhammadu Buhari pobeđuje predsednika Goodluck Jonathana.
* 29. 3. - Drugi krug departmanskih izbora u Francuskoj, veliki uspeh opozicione desnice.
* 30. 3. - Žalbeno veće Haškog krivičnog suda za bivšu Jugoslaviju naredilo povratak Vojislava Šešelja u haški pritvor (bez rezultata).
* 31. 3. - Formirani Vijeće ministara BiH (prem. Denis Zvizdić) i Vlada Federacije BiH (prem. Fadil Novalić).

### April/Travanj

*1. 4. - Slobodna sirijska armija zauzima granični prijelaz Nasib na sirijsko-jordanskoj granici
* 2. 4. - U Lozani postignut okvirni dogovor o nuklearnim aktivnostima Irana.
* 2. 4. - Al-Šabab ubio najmanje 148 ljudi u napadu na univerzitet u Garissi, Kenija.
* 11. 4. - Sastanak predsednikâ SAD i Kube Baracka Obame i Raula Castra na margini Samita Amerika u Panami.
* 12. 4. - Zemljotres magnitude 4,3 po Rihteru na Jahorini.
* 13. 4. - Zagrebački Županijski sud odlučio da gradonačelnik Milan Bandić može obavljati dužnost dok se brani sa slobode za aferu Agram.
* 13. 4. i narednih dana - Brodolomi migranata na Sredozemnom moru, između Italije i Libije i kod Rodosa, preko 1.000 mrtvih. Ministri EU su zatim odobrili veće fondove za spasilačku Operaciju Triton.
* april - Talas nasilja protiv stranaca u Južnoj Africi.
* april - Zaštitnik građana u Srbiji Saša Janković u centru afere oko pištolja i samoubistva njegovog prijatelja 1993.
* 20. 4. - Bitka za logor Jarmuk (2015): ISIL napada palestinski izbjeglički logor, južno od Damaska, pod pobunjeničkom kontrolom. Palestinska pobunjenička frakcija Aknaf Bait al-Maqdis se nakon toga raspušta i pridružuje sirijskim vladinim snagama.
* 21. 4. - Napad na Gošince: naoružana grupa s oznakama OVK nakratko zauzela karaulu Gošince na severu Makedonije.
* 21. 4. - Vijeće EU za opšte poslove usvojilo Odluku o aktiviranju Sporazuma o stabilizaciji i pridruživanju s Bosnom i Hercegovinom, sedam godina od potpisivanja (stupa na snagu 1. juna).
* 21. 4. - Japanski eksperimentalni voz serije L0 tipa maglev postigao brzinu od 603&nbsp;km/h.
* 23. 4. - Proslava 200-godišnjice Drugog srpskog ustanka u Takovu, dodeljene nove zastave brigadama Vojske Srbije.
* 23. 4. - Povodom 100-godišnjice Jermenskog genocida, Jermenska apostolska crkva kanonizovala 1,5 miliona žrtava.
* 25. 4. - Razorni zemljotres u Nepalu, stradala i mesta s popisa UNESCO-a i nekoliko planinara na Everestu. 8.891 mrtvih, oštećeno ili uništeno oko 600.000 stamenih jedinica. Organizacije za humanitarnu pomoć narednih šest mjeseci dostavljaju hranu za 1,4 milijuna osoba.
* 27. 4. - Napad na policijsku stanicu u Zvorniku, vehabijski radikal ubio jednog policajca i ranio dvojicu.
* 27. 4. - Neredi i paljevine u Baltimoru nakon smrti mladog crnca od povreda zadobijenih u pritvoru.

### Maj/Svibanj

* 1. 5. - 31. 10. - Expo 2015 u Milanu, tema: Hraniti planetu, energija za život.
* 3. 5. - U Zagrebu na ulici ubijen Vinko Žuljević Klica, poslovni čovjek i umirovljeni časnik HVO koga se povezivalo sa organiziranim kriminalom.
* 5. 5. - Neredi ispred zgrade makedonske vlade povodom zataškanog ubistva od strane policajca 2011., narednih dana protesti u još nekoliko gradova (opozicija od februara objavljuje "bombe", snimke prisluškivanih razgovora).
* 7. 5. - Parlamentarni izbori u Ujedinjenom Kraljevstvu: konzervativci premijera Camerona dobijaju apsolutnu većinu od 331 mandata (+28), laburisti 232 (-24), škotski nacionalisti 56 (+50), liberalni demokrati 8 (-48).
* 9. 5. - Oružani sukob policije i terorističke grupe u kumanovskom Divljem naselju, poginulo osam policajaca i 14 (?) napadača.
* 9. 5. - Na paradi povodom Dana pobede u Moskvi učestvovala i Garda Vojske Srbije.
* 14. 5. - Viši sud u Beogradu rehabilitovao Dražu Mihailovića, tj. poništio presudu iz 1946..

* maj - Objavljeno da je riba nevjesta (opah, *[[Lampris guttatus]]*) u potpunosti endotermna, tj. održava tjelesnu temperaturu iznad okolišne.
* maj - Migrantska kriza u Andamanskom moru: Rohingye iz Burme i Bangladežani žele stići do Malezije, Tajlanda i Indonezije.
* 17. 5. - "Islamska država" zauzela Ramadi, glavni grad iračke provincije Anbar.
* 17. 5. - Veliki miting protivnika premijera Gruevskog u Skoplju, deo ostaje da kampuje; sutradan miting pristalica vlade.
* 17. 5. - Sedmoro mrtvih u višestrukom porodičnom ubistvu u Martonošu kod Kanjiže.
* 18. 5. - povodom Međunarodnog dana borbe protiv homofobije, na ulici ispred biskupske konferencije u Zagrebu nacrtana pruga u duginim bojama, s porukom "Ljubi bližnjeg svog". Ubrzo uklonjena.
* 21. 5. - ISIL zauzeo Tadmur u Siriji sa ostacima drevne Palmire. ISIL time uspostavlja kontrolu nad 50% teritorija Sirije.
* 22. 5. - Referendumom podržan prijedlog zakona o amandmanu na Ustav koji omogućuje istospolni brak u Irskoj.

* 19 - 23. 5. - Eurosong 2015 u Beču, pobedio predstavnik Švedske. Bojana Stamenov iz Srbije 10, Knez iz Crne Gore 13, Hrvatska i BiH nisu učestvovale.
* 23.5. - U Pločama podignut spomenik prvom predsjedniku Republike Hrvatske Franji Tuđmanu visok 2.5 m.
* 24. 5. - Konzervativac Andrzej Duda pobedio na izborima sadašnjeg predsednika Poljske Bronisława Komorowskog.
* 26. 5. - počelo snimanje francusko-američkog akcijskog filma *[[The Lake (film, 2016)|The Lake]]* u Hrvatskoj. Producent je Luc Besson.
* 27. 5. - Premijer Srbije Vučić u prvoj poseti Albaniji povodom okupljanja premijera regiona.
* 29. 5. - Sepp Blatter dobio peti mandat na čelu FIFA, u senci hapšenja šest visokih zvaničnika organizacije u Švajcarskoj dva dana ranije - ali daje ostavku 2. juna.
** - Prosvjedi veterana: manji sukob policije i veterana na Markovom trgu u Zagrebu, jedan broj je prethodno prenoćio u crkvi.
** - Hrvatska službeno izašla iz recesije nakon sedam godina: Državni zavod za statistiku objavio da je bruto domaći proizvod (BDP) u proteklom kvartalu porastao za 0,5% na godišnjoj razini.

### Jun/Lipanj

* 5. 6. - Najbolji rukometaš svih vremena Ivano Balić odigrao svoju posljednju utakmicu.
* 6. 6. - Papa Franjo posjetio Sarajevo.
* 7. 6. - Dovršeno gašenje analognog TV signala u Srbiji, digitalna televizija sledi standarde DVB-T2, MPEG-4.
* 7. 6. - Izbori u Turskoj: stranka predsednika Erdoğana izgubila apsolutnu većinu.
* 10. 6. - Naser Orić uhapšen u Švajcarskoj po poternici Srbije (izručen BiH 26. 6.).
* 12. 6. - Tijekom utakmice Hrvatska-Italija na Poljudu primjećen kukasti križ na terenu.
* 12 - 28. 6. - Prve Europske igre u Bakuu.
**Američki dužnosnici glasuju za smanjivanje novčane pomoći sirijskim pobunjenicima za 20% i ukidanje financiranja pojedinih ekstremističkih skupina iz straha da nakon Assada Siriju ne preuzmu islamisti (ISIL, Al-Nusra Front i dr).
* 14. 6. - Poplava u Tbilisiju, 19+ mrtvih, deo životinja pobegao iz zoološkog vrta, tigar ubio čoveka 17. 6.
* 16. 6. - Donald Trump objavio kandidaturu za predsednika SAD na izborima 2016..
* 17. 6. - Mađarska vlada najavila gradnju ograde na granici sa Srbijom za sprečavanje ilegalnih migranata.
* 17. 6. - Ugašen analogni TV signal u Crnoj Gori - digitalna televizija sledi standard DVB-T2.
* 17. 6. - Ramuš Haradinaj zadržan u Sloveniji zbog srpske poternice (oslobođen dva dana kasnije).
* 17. 6. - Rasista ubio devet ljudi u crnačkoj crkvi u Charleston, South Carolina.
* 17. 6. - Odgođena državna matura za hrvatski jezik A i B razine zbog krađe testova u Zagrebu. Petero učenika je kasnije uhićeno zbog ovog postupka.
* 18. 6. - Izbori u Danskoj, pobeda opozicione desne koalicije.
* 20. 6. -  Svetsko prvenstvo u fudbalu do 20. godina na Novom Zelandu: Srbija 1, Brazil 2; Sergej Milinković-Savić dobio bronzanu loptu a Predrag Rajković zlatnu rukavicu.
* 26. 6. - Grčka kriza: pregovori u Briselu završeni bez rezultata, premijer Cipras raspisao referendum o predlogu kreditora koji on naziva ucenom i poniženjem.
* 27. 6. - Terorizam ID: 38 ubijenih u Tunisu u napadu na letovalište u Sousse-u, 27 mrtvih u šiitskoj džamiji u Kuvajtu, 1 ubijen u fabrici kod Lyona.
* 27. 6. - *Obergefell v. Hodges*: Vrhovni sud SAD presudio da je istospolni brak ustavno pravo po Četrnaestom amandmanu, te da ga države ne mogu zabraniti i moraju priznati brakove sklopljene van države; presuda donesena sa 5-4 u glasovima (sudija Scalia je nazvao "sudskim pučem").
* 28. 6. -  Evropsko žensko košarkaško prvenstvo u Mađarskoj i Rumuniji: Srbija 1, Crna Gora 7, Hrvatska 12; u timu prvenstva Ana Dabović (MVP) i Sonja Petrović.
* 29. 7. - UN procjenjuje da na Zemlji živi 7,3 milijarde ljudi.

### Jul/Juli/Srpanj
* 30. 6./1. 7. - Grčka nije platila 1,7 milijardi dolara MMF-u. Banke su zatvorene, bankomati daju najviše 60€.
* jun/jul - Toplotni talas u zapadnoj Evropi obara neke rekorde u Španiji, Francuskoj i Engleskoj, širi se i na istok (u regiji najtoplije 7 - 8. 7., još jači vreli talas u drugoj polovini meseca).
* 1. 7. - UN navodi da je Turska bila domaćin za 1.772.535 sirijskih izbjeglica, više nego ijedna druga država u svijetu.
* 4. 7. - Braća Zdravko i Zoran Mamić privedeni na slovenskoj granici jer su pod istragom USKOK-a. Terete ih da su Nogometnom klubu Dinamo nanijeli štetu od 15 miliona eura.
* 5. 7. - Na referendumu u Grčkoj odbijen predlog međunarodnih kreditora, ministar finansija Janis Varufakis dao ostavku sutradan kako bi olakšao pregovore.
* 6. 7. - Srpskohrvatska Wikipedija ima 425.000 članaka, čime je postala najveća Wikipedija na području bivše Jugoslavije.
* 8. 7. - Rusija stavila veto na predloženu rezoluciju o Srebrenici u SB UN. Razne države članice UN-a (SAD, Britanija, Francuska, Španjolska, Malezija...) i nevladine udruge (Amnesty International) osuđuju ruski veto. Na facebooku se pojavila stranica koja poziva sve Bošnjake na bojkot ruskih proizvoda.
* 8. 7. - Šangajska berza pala 6,8%, ili 30% od prošlog meseca, što izaziva intervenciju vlade (akcije bile porasle 150% u godini dana do juna).
* 9. 7. - Kapetan Dragan stigao u Hrvatsku, odakle je izručen iz Australije.

* 11. 7. - Dvadesetogodišnjica Srebrenice, bačeno kamenje na premijera Vučića, što je u Srbiji ocenjeno kao organizovani pokušaj ubistva.
* 11. 7. - Sukob između Desnog sektora i policije u Mukačevu, u zakarpatskoj Ukrajini.
* 13. 7. - U Briselu dogovoren treći *bailout* za Grčku vrednosti do 86 milijardi eura za tri godine, po cenu novih reformi (porezi, penzije, liberalizacija tržišta rada).
* 14. 7. - Postignut dogovor o ograničenju iranskog nuklearnog programa u zamenu za ukidanje ekonomskih sankcija.
* 14. 7. - Letjelica *[[New Horizons]]* proleće pored Plutona.
* 20. 7. - Kuba i SAD obnovili diplomatske odnose, prekinute 1961.
* 20. 7. - Bombaš "Islamske Države" ubio 32 levičarska aktivista u turskom distriktu Suruç.
* srpanj - Toplinski val, požari na Pelješcu, Korčuli i u Hercegovini.
* 23. 7. - Piranski zaljev: slovenski član arbitražnog suda u Haagu Jernej Sekolec podnio ostavku nakon otkrića da se, protivno pravilima, dogovarao sa slovenskom zastupnicom na istom sudu - Hrvatska odlučuje da istupi iz arbitraže.
* 24. 7. - Turska započela Operaciju Šehit Jalčin, vazdušne udare protiv "Islamske Države" i Radničke partije Kurdistana.
* 28. 7. - Loto afera u Srbiji: broj ispisan na ekranu pola minuta pre nego što je izašao iz bubnja.
* 28. 7. - Iako je zanijekala da su ona ili vojnici Nove Rusije imali ikakve veze sa obaranjem aviona, Rusija je bila jedina država koja je glasovala protiv i uložila veto prilikom glasovanja u Vijeću sigurnosti UN-a o osnivanju međunarodnog tribunala koji bi sudio osobama odgovornim za obaranje aviona Malaysian Airlines leta 17 na istoku Ukrajine. Malezijski ministar Liow Tiong Lai je izrazio razočaranje zbog ovakve ruske odluke.
* 29. 7. - Malaysia Airlines let 370: na Réunionu pronađen deo krila, skoro 17 meseci posle nestanka aviona.
* 30. 7. - Libija: Vijeće šure mudžahedina iz Derne protjeralo nakon dvomjesečne bitke posljednje borce IDIŠ iz grada.

### Avgust/August/Kolovoz
* 3. 8. - Skupština Kosova usvojila ustavne amandmane i zakone potrebne za formiranje Specijalnog suda.
* 4. 8. - Dvadesetogodišnjica "Oluje": u Zagrebu vojni mimohod, u Sremskoj Rači ceremonija sećanja i parastos žrtvama.
* 5. 8. - Prvi Dan sećanja u Srbiji i Republici Srpskoj, dan žalosti, u Srbiji sirene i crkvena zvona u podne. Na Kninskoj tvrđavi otkriven spomenik Franji Tuđmanu i otvoren Muzej Oluje.
* 6. 8. - Novi Suecki kanal: zvanično otvaranje dodatnog kanala-obilaznice dužine 35&nbsp;km.

* 6 - 16. 8. -  Evropsko prvenstvo u košarci za mlađe od 16 u Litvaniji: BiH 1, Srbija 8, Hrvatska 9, Crna Gora 12. U timu prvenstva su Džanan Musa (MVP) i Njegoš Sikiraš, obojica iz BiH.
* 8. 8. -  U Kazanju završeno Svetsko prvenstvo u vaterpolu: Srbija 1, Hrvatska 2, Crna Gora 5.
* 12. 8. - "Islamska država" sa Sinaja objavila da je smaknula hrvatskog državljanina Tomislava Salopeka.
* 12. 8. - Eksplozije opasnog materijala u kineskoj luci Tianjin odnose preko 100 života.

* 13. 8. - Pobuna u libijskom gradu Sirt pošto građani žele izbaciti "Islamske države" iz tog područja - brutalno ugušena, pošto su snage ISIL-a bombardirale naselje i suzbile otpor.
* 16. 8. - Visoki povjerenik za ljudska prava UN-a objavljuje jedanaesti izvještaj o stanju u Ukrajini: usprkos smirivanju situacije nakon primirja u Minsku, zabilježeno je 165 smrti civila i 410 ranjenih civila od 15.2. do 15.8. u raznim okršajima na istoku države. Isto tako je navedeno da je nepriznata Donjecka narodna republika počela uvoditi putovnice na teritoriju pod svojom kontrolom.
* 17. 8. - Izmjena gradskog statuta Vukovara: na *gradskim* javnim ustanovama, ulicama i trgovima više nisu predviđeni natpisi na ćirilićnom pismu.
* 17. 8. - Bombaški napad u Bangkoku, 25 mrtvih.
* 19. 8. - Laibach nastupio u Pyongyangu.
* 20. 8. - U Makedoniji proglašeno krizno stanje na južnoj i severnoj granici, narednih dana konfrontacija policije i izbeglica.
* 20. 8. - Grčki premijer Alexis Tsipras dao ostavku usled pobune u svojoj partiji.
* 22 - 30. 8. -  U Pekingu održano Svetsko prvenstvo u atletici. Prvi put se pojavio predstavnik Kosova. Najviše medalja za Keniju (16), tri zlata za Usaina Bolta. Sandra Perković i Blanka Vlašić (CRO) srebro, Amel Tuka (BiH) i Ivana Španović (SRB) bronza.
* 24. 8. - "Crni ponedeljak": Šangajska berza pala 8,5%, što povlači gubitke širom sveta; nafta (US Crude) pala ispod 40 dolara, prvi put od 2009. (američki gubici nadoknađeni do kraja sedmice).
* 25. 8. - U Briselu postignuta četiri sporazuma, o Zajednici srpskih opština, energetici, telekomunikacijama i mostu na Ibru.
* 26. 8. - Bivši kolega ubio u živom programu TV-reporterku i snimatelja u Virdžiniji.
* 27. 8. - U Austriji pronađena hladnjača sa leševima preko 70 migranata; dva čamca potonula pored Libije, možda stotine mrtvih.

### Septembar/Rujan

* 5. 9. - Austrija i Nemačka otvorile vrata izbeglicama nakon pat-pozicije u Budimpešti i polaska pešice prema granici. Njemačka izjavila da su sve izbjeglice iz Sirije dobrodošle i da im izdaje azil.
* 5 - 20. 9. -  FIBA EuroBasket 2015 u Hrvatskoj, Francuskoj, Njemačkoj i Letoniji: Španija 1, Srbija 4, Hrvatska dijeli 9, BiH dijeli 21.
* 9. 9. - Elizabeta II postaje najduže vladajući britanski monarh (vlada od 6. februara 1952).
* 10. 9. - Objavljeno otkriće izumrle homininske vrste Homo naledi.
* 11. 9. - Kran se srušio na Veliku džamiju u Meki, 111 mrtvih.
* 12. 9. - Levičar Jeremy Corbyn izabran za lidera britanskih laburista.
* 12. 9. - Donesena odluka o formiranju Zajednice albanskih opština na jugu Srbije (Preševo, Bujanovac, Medveđa).
* 13/14. 9. - Novak Đoković osvojio US Open - deseta grand slam titula, prešao 16.000 poena na ATP listi.
* 14. 9. - Opservatorija LIGO registrovala gravitacioni talas (objavljeno sledećeg februara).
** Rat u Siriji: Assadova vlada kontrolira 30% teritorija, ali preko polovice stanovništva (12 od 18 milijuna Sirijaca koje je još ostalo u zemlji); ISIL kontrolira 45% teritorija ali samo 2,5 milijuna stanovništva, dok preostalih 25% teritorija kontroliraju sirijski pobunjenici.

* 15. 9. - U Mađarskoj pooštreni zakoni o nelegalnom ulasku u zemlju, granica sa Srbijom zatvorena podizanjem ograde; u međuvremenu nekoliko zemalja Šengenskog područja uvelo granične kontrole.
* 15. 9. - Premijer Aleksandar Vučić razgovarao u SAD sa potpredsednikom Džozefom Bajdenom.
* 15. 9. - Umjereno jak potres u Zagrebu.
* 16. 9. - Sukob na graničnom prelazu Horgoš 2, mađarska policija upotrebila suzavac i vodeni top.
* 17/18. 9. - Zbog velike navale izbjeglica, Hrvatska zatvorila granicu sa Srbijom, ali oni i dalje ulaze.
* 18. 9. - Volkswagenov skandal u SAD: softver je samo tokom testova uključivao sve kontrole emisije azotnih oksida, inače bi ih gasio radi bolje snage i potrošnje.
* 20. 9. - Belgrade Pride: Parada ponosa i Ponos trans osoba prošli bez incidenata.
* 20. 9. - Vanredni izbori u Grčkoj: Syriza ostaje najveća stranka.
* 21. 9. - Izbeglička kriza: hrvatske vlasti zatvorile za teretni saobraćaj jedini otvoreni prelaz Batrovci-Bajakovo, sutradan otvoren ali ga blokirale kamiondžije (Hrvatska traži da Srbija šalje deo izbeglica prema Mađarskoj).
* 24. 9. - Kontramere srpske vlade: zabrana ulaska hrvatske robe u Srbiju; u Hrvatsku zabranjen ulazak vozila sa srpskom registracijom (blokade ukinute sutradan).
* 24. 9. - Stampedo na hadžiluku u Meki, zvanično preko 700 mrtvih.
* 27. 9. - Postavljanjem kamena temeljca za dve stambene kule počinje gradnja projekta Beograd na vodi.
* 27. 9. - U Podgorici počinje protest Demokratskog fronta.
* 28. 9. - NASA objavila da na Marsu ima tečne, slane, vode.
* 28. 9. - Sastanak Obama - Putin na marginama zasedanja UN - razlike u stavu prema sirijskom predsedniku Asadu.
* 28. 9. - Talibani zauzeli Kunduz na severu Afganistana - sasvim će se povući posle dvonedeljnih borbi.
* 30. 9. - Sirijski građanski rat: Rusija započela vazdušne udare podržavajući predsednika Asada.

### Oktobar/Listopad

* 3. 10. - U vazdušnom udaru SAD u Kunduzu pogođena bolnica Lekara bez granica, 22 mrtvih.
* 4. 10. - Završeno Evropsko prvenstvo u odbojci za žene u Holandiji i Belgiji: Rusija 1, Srbija 3, Hrvatska 10; Maja Ognjenović (SRB) najbolja seterka.
* 5. 10. - U Atlanti dogovoreno Transpacifičko partnerstvo, trgovački sporazum SAD, Japana i još deset zemalja, ukupno 40% svetske ekonomije - slede ratifikacije (predsednik Donald Trump povlači SAD u januaru 2017).
* 9. 10. - Na granici Pojasa Gaze i Izraela ubijeno šest palestinskih demonstranata; u toku je niz napada noževima na Zapadnoj obali i u Jerusalimu.
* 10. 10. - Bombaški napad na mirovni miting u Ankari, oko 100 mrtvih.
* 12. 10. - Neredi u Prištini nakon kratkog hapšenja poslanika Aljbina Kurtija zbog aktiviranja suzavca u Skupštini Kosova (protivi se Briselskim sporazumima).
* 13. 10. - U rudniku kod Kaknja poginula četiri rudara (dan žalosti u FBiH 15. 10.).
* 13. 10. - Izveštaj holandskog odbora: Malaysia Airlines let 17 je iznad Ukrajine oboren raketom zemlja-vazduh tipa Buk, koja se proizvodi u Rusiji.
* 17. 10. - Mađarska zatvorila za izbjeglice zelenu granicu sa Hrvatskom, preusmjeravaju se ka Sloveniji ("Plan C").
* 19. 10. - Pobeda liberala u Kanadi, novi premijer Justin Trudeau.
* 21. 10. - datum odigravanja radnje filma *[[Povratak u budućnost 2]]*
* 24. 10. - Neredi na protestima Demokratskog fronta u Podgorici.
* 25. 10. - Uvjerljiva pobjeda euroskeptične desne stranke Pravo i pravda u Poljskoj.
* 26. 10. - WHO izjavljuje da prerađeno meso treba staviti u grupu 1 karcinogena a crveno meso u grupu 2A (verovatno karcinogeno).

* 26. 10. - Jak zemljotres u afganistanskom Hindukušu, osetio se od Kirgistana do Indije.
* 26. - 29. 10. - Premijer Srbije Aleksandar Vučić i delegacija od preko 100 privrednika u poseti Rusiji.
* 27. 10. - Kosovo potpisalo Sporazum o stabilizaciji i pridruživanju sa EU.
* 29. 10. - Kina je nakon 36 godina ukinula strogu politiku jednog djeteta.
* 30. 10. - Požar u bukureštanskom noćnom klubu *Colectiv*, 45 mrtvih - protesti zbog ovoga vode ostavci premijera Ponte 4. novembra.
* 31. 10. - Kogalymavia let 9268: 224 mrtvih kada je ruski avion oboren bombom iznad Sinaja (zaključak objavljen 17. 11.) - odgovornost preuzeo Sinajski vilajet "Islamske države".
* 31. 10. - Rok za privatizaciju medija u vlasništvu države, pokrajine i lokalne samouprave u Srbiji - nema kupca za Tanjug.

### Novembar/Studeni

* 1. 11. - Vanredni izbori u Turskoj: Stranka pravde i razvoja neočekivano povratila apsolutnu većinu.
* 4. 11. - Prva zajednička sednica vlada Bosne i Hercegovine i Srbije u Sarajevu, potpisana četiri sporazuma (nestale osobe, očuvanje mosta u Višegradu, telekomunikacije, zaštita okoliša).
* 5. 11. - Mihail Lesin, ruski tajkun koji je raskinuo sa Putinovom vladom i otišao živjeti u SAD, pronađen ubijen pod nepoznatim okolnostima.
* 7. 11. - U Singapuru se prvi put sastali šefovi država NR Kine i Tajvana (Republike Kine).
* 8. 11. -  Parlamentarni izbori u Hrvatskoj: Domoljubna koalicija 59 mandata (+15), Hrvatska raste 59 (-14), Most 19 itd. Prvi put u modernoj Hrvatskoj pojavila se pat pozicija, pošto i SDP-ova i HDZ-ova koalicija imaju po 59 mandata, dok je za sastavljanje vlade u saboru potrebno imati 75. Stoga Most narednih pet tjedana započinje maratonske pregovore kako bi pokušao sastaviti vladu.
* 8. 11. - U Sabrati, Libija, oteto dvoje službenika srpske ambasade.
* 8. 11. - Izbori u Burmi, najotvoreniji od 1990. - pobeda opozicione Nacionalne lige za demokratiju.
* 9. 11. - Kosovu je nedostajalo tri glasa za prijem u UNESCO, čemu se Srbija veoma protivila.
* 10. 11. - Ustavni sud Kosova privremeno suspendovao formiranje Zajednice srpskih opština.
* 11. 11. - Investiciona-razvojna konferencija u Srebrenici, vlada Srbije donosi donaciju.
* 11. 11. - Slovenska vojska počinje postavljanje žice na granici sa Hrvatskom.
* 12. 11. - Napad ISIL-a u šiitskom delu Bejruta, dvojica bombaša-samoubica ubila najmanje 37 ljudi.
* 12. - 13. 11. - Operacija Gnev Meleka Tausa: kurdske snage oslobodile Sindžar u Iraku od "Islamske države".
* 13. 11. - Bombaši i strelci ISIL-a izveli niz napada u Parizu, najmanje 128 mrtvih. Osumnjičeni za planiranje Abdelhamid Abaaoud ubijen u raciji 18. novembra.
* 13. 11. - Ruska atletska federacija suspendovana sa međunarodnih takmičenja zbog optužbi za doping.
* 18. 11. - U napadu člana vehabijskog pokreta u Sarajevu ubijena su dva vojnika Oružanih snaga BiH.
* 20. 11. - Grupa u savezu sa Al-Kaidom upala u elitni hotel u Bamakou, Mali - najmanje 19 mrtvih.
** UNHCR navodi da je 3.500 migranata umrlo u Sredozemnom moru tijekom godine.
* 21. 11. - U Beogradu fizički napadnuta Miroslava Milenović, članica Saveta za borbu protiv korupcije.
* 22. 11. - Nakon napada na dalekovod, cijeli Krim je ostao bez električne energije, pošto većinu struje i vode i dalje dobiva preko kopnene Ukrajine. Ruska vlada proglašava vanredno stanje. Sumnja se na čin sabotaže ukrajinskih ili tatarskih skupina.
* 24. 11. - Turska oborila ruski avion Su-24 na granici sa Sirijom, turkmenski pobunjenici ubili jednog od dvojice pilota i jednog spasioca.
* 25. 11. - Potpredsjednik SAD-a Joe Biden posjetio je Zagreb i prisustvovao skupu čelnika država jugoistočne Europe *Brdo-Brijuni*.
* 26. 11. - Ustavni sud Bosne i Hercegovine ocijenio je neustavnim dio Zakona o praznicima Republike Srpske, tj. Dan Republike Srpske.
* 28. 11. - Makedonska vojska počinje postavljanje žice na grčkoj granici, već nekoliko dana dozvoljen prolaz samo izbeglicama iz Sirije, Iraka i Afganistana - ostali protestuju.
* novembar - Sukob između beogradskih tabloida "Kurir" i "Informer", tvrdnje da se sprema državni udar.

### Decembar/Prosinac

* 1. 12. - UNICEF navodi da je tijekom godine preko mora u Grčku stiglo 730.000 migranata (61% iz Sirije, 22% iz Afganistana, 7% iz Iraka, 3% iz Pakistana i dr.) te dodatnih 143.000 u Italiju (29% iz Eritreje, 13% iz Sirije, 11% iz Egipta, 9% iz Somalije, 7% iz Nigerije).
* 2. 12. - Crna Gora dobila pozivnicu za NATO.
* 2. 12. - Pucnjava u San Bernardino, California, bračni par inspirisan "Islamskom državom" ubio 14 ljudi na zabavi.
* 3 - 4. 12. - Sastanak Ministarskog saveta OEBS u Beogradu.
* 6. 12. - Parlamentarni izbori u Venecueli, opozicija osvaja dvotrećinsku većinu.
* 6/7. 12. - U Goraždevcu na Kosovu pucano na imovinu Srba, oštećen spomenik Srbima žrtvama poslednjeg rata.
* 7. 12. - Premijer Vučić izjavio da je ministar odbrane Srbije Bratislav Gašić smenjen zbog neumesne šale na račun novinarke.
** Cijena nafte spala na 35$ po barelu.
** Japanska sonda Akatsuki ulazi u orbitu Venere.
** Pretendent za republikanskog predsedničkog kandidata Donald Trump izaziva buru zahtevom za zabranu ulaska muslimana u SAD.
* 9. 12. - Visoki povjerenik za ljudska prava UN-a objavio dvanaesti izvještaj o stanju u Ukrajini. Prema ažuriranim podacima, poginulo najmanje 9.098, a ranjeno 20.732 osoba. Navodi da situacija ostaje "kritična" zbog priljeva municije, oružja i boraca iz Ruske Federacije u teritorije pod kontrolom proruskih pobunjenika na istoku Ukrajine. Evidentirana kršenja ljudskih prava u "Novorusiji", koje uključuju ubojstva, mučenje, nezakonito zatočavanje i prisilni rad, kršenje slobode govora i okupljanja. Zabilježen i imunitet ukrajinskih snaga, koje su isto kršila ljudska prava (mučenje, nezakoniti nestanci osoba). Ponovno potvrđeno ograničavanja prava na Krimu nametnuto od Ruske Federacije.

* 10. 12. - Visoki povjerenik za ljudska prava UN-a pozvao da se Sjeverna Koreja uputi na Međunarodni krivični sud (MKS) zbog nastavka masovnog kršenja ljudskih prava, osobito prisilnih nestanaka, mučenja i političkih koncentracijskih logora u kojima se još uvijek drži između 80.000 i 120.000 osoba, pa čak i djece.
* 11. 12. - Kriza u Burundiju: 87 mrtvih u napadu na vojne kampove u Budžumburi.
* 30. 11. - 12. 12. - Konferencija Ujedinjenih nacija o promeni klime u Parizu - postignut Pariski sporazum o merama redukcije stakleničkih gasova s ciljem ograničenja povećanja temperature na 1,5 - 2&nbsp;°C preko predindustrijskog nivoa (predsednik Trump objavljuje povlačenje SAD u junu 2017.).
* 12. 12. - Saudijska Arabija: na prvim izborima u kojima je dozvoljeno da glasuju i žene, izabrana prva žena u općinsko vijeće.
* 13. 12. - U znak prosvjeda protiv razdvajanja na granici, Slovenci u Beloj Krajini okitili bodljikavu žicu božićnim ukrasima.
* 14. 12. - Pristupanje Srbije Evropskoj uniji: otvorena prva poglavlja - 32 (finansijska kontrola) i 35 (ostalo: odnosi sa Kosovom).

* 14. 12. - Premijera filma *[[Star Wars: The Force Awakens]]*, nastavka Povratka Džedaja". S budžetom od 447 miliona dolara najskuplji film ikada, za 12 dana je zaradio milijardu dolara, na kraju 2,07 milijardi.
* 15. 12. - umjesto očekivane konačne presude, žalbeno vijeće MKSJ-a vratilo predmet Jovica Stanišić i Franko Simatović na kompletno ponovno suđenje zbog grešaka u prvostupanjskoj presudi.
** Kremlj uvodi zakon koji omogućuje da Ruska Federacija odbacuje odluke međunarodnih sudova, poput Europskog suda za ljudska prava (ECHR) u Strasbourgu, koje pronađe "neustavnima". Human Rights Watch (HRW) navodi da je potpisani zakon dizajniran da bi umanjio mogućnost ruskih žrtava kršenja ljudskih prava da pravdu potraže kod međunarodnih tijela (obitelji žrtava drugog čečenskog rata, odštete dioničarima bivšeg naftnog poduzeća Yukosa, i dr.)
* 16. 12. - Kamatna stopa u SAD podignuta sa opsega 0% - 0.25% na 0.25% - 0.5%, što je prvo povećanje od 2006.
* 17. 12. - Crnogorski političar Svetozar Marović uhapšen pod sumnjom za učešće u budvanskim aferama.
* 18. 12. - UN procjenjuje da je tijekom godine bilo gotovo 60 milijuna izbjeglica ili raseljenih diljem svijeta, što je najveći masovni egzodus u historiji. Izdvaja Libanon, koji se skrbio za najviše izbjeglica u odnosu na broj stanovništva: 209 izbjeglica na svakih 1.000 stanovnika.
** VS UN-a donosi rezoluciju kojom poziva na primirje i pregovore u ratu u Siriji. Međutim, primirje se ne odnosi i na ISIL.
** Alpe Adria Green (AAG), međunarodno društvo za zaštitu životne sredine i zaštitu prirode, podnijelo je optužnicu protiv Vlade Republike Slovenije zbog postavljanja žilet-žice od koje stradavaju životinje.
* 19. 12. - veliki prosvjed na hrvatskoj i slovenskoj strani Istre protiv žilet-žica na granici.
** Istaknuti član libanonskog Hezbolaha, Samir Kantar, poginuo je u izraelskom zračnom napadu blizu Damaska.
* 20. 12. - Generalni izbori u Španiji: vladajući narodnjaci izgubili većinu, značajan rezultat novih partija Podemos i Ciudadanos ("Građani").
* 20. 12. - Referendum u Sloveniji: 63,5% protiv istospolnih brakova, uz dovoljan odziv od 36%.
* 20. 12. - Iz južnog Libanona ispaljene tri rakete na sjever Izraela (jedna pala u more). Izrael uzvratio ispaljivanjem osam hitaca iz minobacača.
* 21. 12. - UNESCO osuđuje ubijanje sirijskog novinara Ahmada Mohameda al-Mousa u Idlibu, koji je izvještavao o zločinima ISIL-a.
** Građanski rat u Jemenu: UN registrirao 2,5 milijuna raseljenih osoba.
** UNHCR osuđuje mađarsku vladu zbog pokretanja medijske kampanje u kojoj imigrante prikazuje kao "kriminalce i teroriste".
** Prvi stupanj rakete Falcon 9 v1.1 se uspešno prizemljio.
* 22. 12. - Policijska akcija "Rez" u Sarajevu, uhapšeno 11 osoba dovedenih u vezu sa "Islamskom Državom".
* 23. 12. - Mandatar nove hrvatske vlade je privrednik Tihomir Orešković, kandidat Mosta i Domoljubne koalicije.
* 23. 12. - Ustavni sud Kosova utvrdio da principi o Zajednici srpskih opština nisu u potpunosti usaglašeni sa Ustavom Kosova, ali da bi se mogli uskladiti zakonskim aktom Vlade Kosova i statutom - Skupština Kosova je narednih osam meseci u blokadi, uz opozicione proteste sa suzavcem.
** Amnesty International objavljuje izvještaj u kojem navodi da je "od ruskog bombardiranja poginulo najmanje 200 civila između septembra i novembra u Siriji", izdvajajući osoobito napad na krcatu tržnicu u centru Arihe u Idlebu, u kojoj je poginulo 49 civila, kao i "upotrebu zabranjenih kasetnih bombi", što možda tvori ratni zločin. Izvještaj je izdan par dana nakon što su američki dužnosnici uputili identične optužbe na račun Rusije, pozivajući se na jednočlani Sirijski opservatorij za ljudska prava iz UK. Službena Moskva odbacila je optužbe kao "neosnovane i apsurdne" navodeći da se temelje na "klišejima i obmanama", poručivši pritom da "podjednako ciljaju i antizapadne i prozapadne teroriste".
* 24. 12. - U Kantonu Sarajevo obustavljena nastava zbog zagađenosti zraka; zagađenje je i u Tuzli, Zenici i Kaknju.
* 26. 12. - Akcija "Rezač" u Srbiji: uhapšeno 79 osoba osumnjičenih za korupciju u 20 različitih slučajeva, među kojima i bivši ministar poljoprivrede Slobodan Milosavljević.
* 28. 12. - Akademik Željko Reiner izabran za predsjednika Hrvatskog sabora.
* 28. 12. - Iračka vlada objavila da je povratila Ramadi od "Islamske Države".
* 29. 12. - UN objavljuje kraj prijenosa virusa ebole u Gvineji.
* decembar - Poplave na severu Engleske (oluje Desmond, Eva i Frank); u Paragvaju i susednim zemljama najgore poplave za 50 godina; tornadi i mećave u Teksasu i poplave na Srednjem Zapadu SAD. Očekuje se da El Niño 2015-16 bude jak.

### Kroz godinu
* U Evropu stiglo preko milion migranata i izbeglica.
* UN navodi da je 2015. bila najtoplija zabilježena godina u povijesti, da je 98,6 milijuna ljudi bilo zahvaćeno prirodnim katastrofama, od čega su one izazvane klimom činile 92% tih događaja, a za koje je poglavito kriv "El Niño fenomen".
* U Njemačkoj se samo tokom 2015. uselilo 50.628 državljana Hrvatske (oko 1,2% ukupnog stanovništva RH).

## Godišnjice/obljetnice
* 20 godina masakra u Srebrenici, Operacije Oluja i kraja ratova u Hrvatskoj i Bosni i Hercegovini.
* 50 godina Gambije, Maldiva i Singapura; otvoren Muzej savremene umetnosti u Beogradu.
* 70 godina od kraja Drugog svjetskog rata i proglašenja FNRJ te oslobođenja Zagreba (8. maja)
* Prvi svetski rat 1915: Albanska golgota, Galipoljska operacija, Armenski genocid...
* 100 godina:
** rođenja: Branko Ćopić, Billie Holiday, Orson Welles, Ingrid Bergman, Frank Sinatra, Édith Piaf
** smrti: Nadežda Petrović
* 150 godina kraja Američkog građanskog rata i ubistva Abrahama Lincolna (travanj), bečkog Vijenca (''Ringstraße'') (1. maja)
* 200 godina Drugog srpskog ustanka, Bitke kod Waterlooa, Tehničkog univerziteta u Beču (6. novembra)
** rođenja: Josip Juraj Štrosmajer, Otto von Bismarck
* 300 godina od obrane Sinja na koju sjeća Sinjska alka. Izgrađena Crkva sv. Vlaha u Dubrovniku.
** smrti: Luj XIV
* 600 godina od pogubljenja Jana Husa i ubistva Pavla Radenovića.
* 650 godina Univerziteta u Beču (12. marta)
* 800 godina engleske Magna Carte.
*  1400 godina slovenskog haranja po Balkanu (Niš, Sofija, Caričin Grad, Haconova opsada Soluna).
* 1600 godina ubistva filozofkinje Hipatije.

## Fikcija

* Vreme radnje filma *[[Back to the Future Part II]]* i *[[The 6th Day]]*, kao i anime serije *[[Neon Genesis Evangelion]]*.

## Rođenja

* 2. 5. - Princeza Charlotte od Cambridgea

## Smrti

### Januar/Siječanj
* 7. 1. - Rod Taylor, glumac (* 1930)
* 9. 1. - Muhamed Mujkanović, pjevač sevdalinki (* 1941)
* 9. 1. - Mladen Markov, književnik (* 1934)
* 10. 1. - Francesco Rosi, filmski režiser (* 1922)
* 11. 1. - Anita Ekberg, glumica (* 1931)
* 19. 1. - Predrag Simić, srpski diplomata, profesor, komentator (* 1954)
* 21. 1. - Kemal Monteno, kantautor, kompozitor (* 1948)
* 23. 1. - Abdullah bin Abdulaziz Al Saud, kralj Saudi Arabije (* 1924)
* 24. 1. - Otto Carius, nemački tenkovski as (* 1922)
* 25. 1. - Pavle Minčić, glumac, humorista, pijanista (* 1931)
* 25. 1. - Demis Rusos, grčki pevač (* 1946)
* 29. 1. - Will McBride, fotograf (* 1931)
* 30. 1. - Želju Želev, bivši predsednik Bugarske (* 1935)
* 31. 1. - Richard von Weizsäcker, bivši predsjednik Njemačke (* 1920)

### Februar/Veljača
* 9. 2. - Boba Stefanović, pevač, kompozitor (* 1946)
* 12. 2. - Steve Strange, frontmen grupe *Visage* (* 1959)
* 14. 2. - Franjo Mihalić, atletičar (* 1920)
* 14. 2. - Michele Ferrero, vlasnik *Ferrero SpA* (* 1925)
* 14. 2. - Louis Jourdan, glumac (* 1921)
* 16. 2. - Lesley Gore, kantautorka, aktivistkinja (* 1946)
* 21. 2. - Holm Sundhaussen, nemački istoričar (* 1942)
* 26. 2. - Branislav Martinović, rvač, olimpijac (* 1937)
* 27. 2. - Leonard Nimoy, američki glumac (* 1931)
* 27. 2. - Boris Nemcov, ruski političar (* 1959)
* 27. 2. - Nenad Opačić, novosadski kriminalac (* 1961)

### Mart/Ožujak
* 1. 3. - Miroslav Dedić Minja, pozorišni i TV reditelj, profesor FDU (* 1921)
* 4. 3. - Dušan Bilandžić, povjesničar, akademik i političar (* 1924)
* 5. 3. - Vlada Divljan, rok muzičar (* 1958)
* 7. 3. - Tomislav Radić, redatelj, producent i scenarist (* 1940)
* 8. 3. - Sam Simon, ko-kreator "Simpsonovih" (* 1955)
* 11. 3. - Dinka Delić, bivša miss Jugoslavije (* 1964)
* 12. 3. - Terry Pratchett, pisac fantazije (* 1948)
* 12. 3. - Michael Graves, arhitekta (* 1934)
* 23. 3. - Lee Kuan Yew, prvi premijer Singapura (* 1923)
* 26. 3. - Tomas Tranströmer, švedski pesnik (* 1931)
* 28. 3. - Ante Pažanin, filozof (* 1930)
* 29. 3. - Petar Nedeljković, filmski i televizijski reditelj

### April/Travanj
* 4. 4. - Zoran Petrović Piroćanac, novinar, politikolog (* 1953)
* 10. 4. - Judith Malina, suosnivačica *The Living Theater* (* 1926)
* 13. 4. - Günter Grass, književnik, nobelovac (* 1927)
* 14. 4. - Percy Sledge, pevač (* 1940)
* 17. 4. - Saša Marković, crnogorski političar i publicist (* 1967)
* 17. 4. - Izzat Ibrahim al-Douri, irački general u Sadamovo vreme (* 1942)
* 19. 4. - Ilija Radaković, narodni heroj, general-pukovnik JNA (* 1923)
* 30. 5. - Ben E. King, pevač (* 1938)

### Maj/Svibanj
* 2. 5. - Maja Pliseckaja, balerina (* 1925)
* 3. 5. - Vinko Žuljević Klica, hrvatski poslovni čovjek i bivši časnik HVO (* 1958)
* 9. 5. - Kenan Evren, turski general i bivši predsednik (* 1917)
* 14. 5. - Dragoljub Todorović, advokat, publicista (* 1948)
* 14. 5. - B.B. King, "kralj bluesa", kantautor, gitarista (* 1925)
* 15. 5. - Dragan Tomić, pisac (* 1941)
* 19. 5. - Affan Ramić, bh. slikar (* 1932)
* 23. 5. - John Forbes Nash, Jr., matematičar, nobelovac za ekonomiju (* 1928)
* 30. 5. - Zvonimir Zoričić, hrvatski glumac (* 1948)

### Jun/Juni/Lipanj
* 5. 6. - Tariq Aziz, bivši irački političar (* 1936)
* 7. 6. - Christopher Lee, glumac (* 1922)
* 9. 6. - James Last, kompozitor i lider orkestra (* 1929)
* 17. 6. - Vlastimir Đuza Stojiljković, glumac (* 1929)
* 17. 6. - Süleyman Demirel, bivši premijer i predsednik Turske (* 1924)
* 22. 6. - James Horner, filmski kompozitor (* 1953)
* 26. 6. - Jevgenij Primakov, diplomata, bivši premijer Rusije (* 1929)

### Jul/Juli/Srpanj
* 3. 7. - Goran Gogić, srpski fudbaler (* 1986)
* 10. 7. - Omar Sharif, glumac (* 1932)
* 11. 7. - Satoru Iwata, predsednik Nintendo-a, programer (* 1959)
* 14. 7. - Vene Bogoslavov, matematičar (* 1932)
* 18. 7. - Jules Bianchi, vozač F1 (* 1989)
* 18. 7. - Alex Rocco, glumac (* 1936)
* 21. 7. - E. L. Doctorow, američki književnik (* 1931)
* 24. 7. - Milan Komnenić, književnik, političar (* 1940)
* 30. 7. - Lynn Anderson, country pevačica (* 1947)

### Avgust/August/Kolovoz
* 3. 8. - Robert Conquest, britanski historičar (* 1917)
* 6. 8. - Đurđija Cvetić, glumica (* 1942)
* 7. 8. - Manuel Contreras, šef Pinočeove tajne policije (* 1929)
* 16. 8. - Mile Mrkšić, general JNA, SVK i VJ, haški osuđenik (* 1947)
* 17. 8. - Arsen Dedić, hrvatski kompozitor i kantautor (* 1938)
* 27. 8. - Boris Aranđelović, pevač grupe "Smak" (* 1948)
* 27. 8. - Krunoslav Cigoj, operni pjevač, tenor (* 1949)
* 29. 8. - Milorad Ekmečić, istoričar, akademik (* 1928)
* 30. 8. - Wes Craven, filmski režiser (* 1939)
* 31. 8. - Jovanka Bjegojević, primabalerina (* 1931)

### Septembar/Rujan
* 8. 9. - Miroslav Josić Višnjić, srpski književnik (* 1946)
* 10. 9. - Adrian Frutiger, tipograf (* 1928)
* 13. 9. - Moses Malone, košarkaš (* 1955)
* 14. 9. - Mile Novaković, general SVK i VJ (* 1950)
* 14. 9. - Corneliu Vadim Tudor, rumunski političar (* 1949)
* 15. 9. - Anđelko Runjić, posljednji predsjednik Sabora SRH (* 1938)
* 19. 9. – Jackie Collins, britanska književnica (* 1937).
* 22. 9. - Yogi Berra, igrač bejzbola (* 1925)
* 23. 9. - Dragan Holcer, nogometaš (* 1945)

### Oktobar/Listopad
* 1. 10. - Usnija Redžepova, pevačica (* 1946)
* 6. 10. - Árpád Göncz, bivši predsednik Mađarske (* 1922)
* 9. 10. - Geoffrey Howe, britanski političar (* 1926)
* 12. 10. - Joan Leslie, glumica, plesačica (* 1925)
* 13. 10. - Olivera Milosavljević, istoričarka (* 1951)
* 19. 10. - Munib Maglajlić, historičar književnosti (* 1945)
* 25. 10. - Maureen O'Hara, irska glumica (* 1920)
* 29. 10. - Ranko Žeravica, košarkaški trener (* 1929)
* 30. 10. - Zehra Deović, pjevačica sevdalinki (* 1938)

### Novembar/Studeni
* 1. 11. - Fred Thompson, američki političar i glumac (* 1942)
* 1. 11. - Günter Schabowski, istočnonemački političar (* 1929)
* 2. 11. - Petar Lalović, filmski reditelj, scenarista, snimatelj (* 1932)
* 4. 11. - Pajo Kanižaj, književnik (* 1939)
* 4. 11. - Muharem Osmić, glumac (* 1945)
* 10. 11. - Helmut Schmidt, njemački kancelar (* 1918)
* 10. 11. - André Glucksmann, francuski filozof (* 1937)
* 19. 11. - Dunja Lango, srpska i jugoslavenska TV-voditeljica (* 1941)
* 21. 11. - Mustafa Skopljak, slikar (* 1947)
* 24. 11. - Sead Bejtović, bh. glumac (* 1942)

### Decembar/Prosinac
* 2. 12. - Srboljub Srba Milin, glumac (* 1941)
* 2. 12. - Ferenc Juhász, pesnik (* 1928)
* 7. 12. - Momčilo Grubač, bivši predsednik saveznog Ustavnog suda (* 1940)
* 15. 12. - Licio Gelli, italijanski finansijer, mason, političar (* 1919)
* 19. 12. - Kurt Masur, dirigent (* 1927)
* 21. 12. - Dejan Brđović, odbojkaš, trener (* 1966)
* 21. 12. - Trever C. Aders, računarski analitičar (* 1967)
* 28. 12. - Lemmy Kilmister, frontmen *Motörhead*-a (* 1945)
* 28. 12. - Guru Josh, britanski muzičar (* 1964)
* 28. 12. - Ian Murdock, programer, osnivač projekta *Debian* (* 1973)
* 31. 12. - Natalie Cole, pevačica (* 1950)

## Nobelove nagrade
* '''Fizika''': Takaaki Kajita i Arthur B. McDonald (otkriće oscilacije neutrina)
* '''Kemija''': Tomas Lindahl, Paul Modrich i Aziz Sancar (studije popravke DNK)
* '''Fiziologija i medicina''': William C. Campbell i Satoshi Ōmura (otkrića u vezi nove terapije za infekcije izazvane valjkastim crvima) i Youyou Tu (otkriće artemisinina, novog leka za malariju)
* '''Književnost''': Svetlana Aleksijevič (polifono pisanje, spomenik patnji i hrabrosti u naše doba)
* '''Mir''': Kvartet za tuniski nacionalni dijalog (doprinos gradnji pluralističke demokratije)
* '''Ekonomija''': Angus Deaton (analiza potrošnje, siromaštva i dobrostanja)

## Važniji pokretni dani
U judaizmu i islamu dan se računa od zalaska Sunca, tako da i navedeni važni dani počinju od sumraka prethodnog dana. Datum muslimanskih praznika se može razlikovati po zemljama.

## Reference

### Veze

Godišnji kalendar